APSTIPRINĀTS SENĀTA SĒDĒ

2024. gada 3. aprīlī

protokola Nr. 5

### DAUGAVPILS UNIVERSITĀTES

### HUMANITĀRO UN SOCIĀLO ZINĀTŅU

### PĒTĪJUMU ĒTIKAS KOMITEJAS NOLIKUMS

### *Nolikums izstrādāts, pamatojoties uz Latvijas Republikas Zinātniskās darbības likumu, LZA un LZP apstiprināto Zinātnieka ētikas kodeksu, DU darbinieku un studējošo ētikas kodeksu, DU Satversmi.*

### *Lietotie saīsinājumi: LZA – Latvijas Zinātņu akadēmija, LZP – Latvijas Zinātnes padome, DU – Daugavpils Universitāte.*

### 1. VISPĀRĪGIE NOTEIKUMI

1.1. Daugavpils Universitātes (DU) Humanitāro un sociālo zinātņu pētījumu ētikas komiteja (angļu valodā: *The Humanities and Social Sciences Research Ethics Committee*;turpmāk – Komiteja) darbojas saskaņā ar šo Nolikumu, un tās darbības pamatā ir Eiropas Zinātņu akadēmiju federācijas (ALLEA) pieņemtais Eiropas Rīcības kodekss pētniecības integritātei.

1.2. Komiteja ir izveidota, lai DU zinātniskajos pētījumos ar cilvēkiem tiktu ievēroti ētikas pamatprincipi attiecībās starp pētniekiem un pētījuma dalībniekiem. Komiteja irkoleģiāla, konsultatīva institūcija, kuras darbības mērķis ir sniegt ieteikumus un izvērtēt pētījumu atbilstību pētījumu ētikas principiem humanitārajās un sociālajās zinātnēs, iegūstot un apstrādājot personas datus vai pieprasot cilvēka fizisku līdzdalību pētījumā, novērojumā vai viedokļa izzināšanā.

1.3. Komiteja un tās locekļi savā darbībā un lēmumos ir patstāvīgi un neatkarīgi.

1.4. Komiteja uztur kontaktus, sadarbojas un konsultējas ar DU Zinātnes padomi, LZA un LZP.

### 2. ĒTIKAS KOMITEJAS UZDEVUMI

2.1. Komiteja izskata un sniedz atzinumus par DU studējošo un personāla (turpmāk tekstā – pētījuma veicējs) pētījuma īstenošanas procedūru atbilstību ētikas principiem humanitārajās un sociālajās zinātnēs.

2.2. Komiteja sniedz atbalstu pētniekiem, konsultējot un izvērtējot pētījumu ētikas aspektus, saglabājot pētnieku atbildību par pētījuma organizāciju, metodoloģiju un jebkādām to sekām.

### 3. ĒTIKAS KOMITEJAS SASTĀVS

3.1. Komitejas sastāvā ir 5 locekļi.

3.2. Komitejas locekļiem jābūt augsti kvalificētiem speciālistiem ar zinātņu doktora grādu humanitārajās vai sociālajās zinātnēs. Komitejas locekļus izvirza DU Humanitāro un sociālo zinātņu fakultāte (turpmāk – HSZF) un Humanitāro un sociālo zinātņu institūts (turpmāk – HSZI).

3.3. Komitejas locekļu sastāvu saskaņo DU Zinātnes padome un apstiprina DU Senāts.

3.4. Komitejas locekļi tiek apstiprināti uz trim gadiem un var tikt ievēlēti atkārtoti.

3.5. Komiteja izvirza priekšsēdētāju un priekšsēdētāja vietnieku. Darbam komitejā tiek pieaicināts sekretārs.

3.6. Komitejas sēdē var piedalīties pieaicinātie speciālisti. Pieaicinātie speciālisti balsošanā par lēmuma pieņemšanu nepiedalās.

### 4. KOMITEJAS DARBĪBA UN KOMPETENCE

4.1. Komitejas kompetencē ir izteikt viedokli un sniegt atzinumu par zinātniska pētījuma īstenošanas procedūras atbilstību Nolikumam, vispārējiem zinātnisko pētījumu ētikas pamatprincipiem un uz pētījumu attiecināmiem Latvijas Republikā spēkā esošās likumdošanas nosacījumiem.

4.2. Komitejas sēdes notiek pēc vajadzības, ne biežāk kā reizi mēnesī.

4.3. Komitejas darbību finansiāli nodrošina DU.

4.4. Komiteju vada priekšsēdētājs, kurš:

4.4.1. izstrādā Komitejas sēžu darba kārtību;

4.4.2. organizē pieteikumu un citu jautājumu izskatīšanu;

4.4.3. sasauc Komitejas sēdes;

4.4.4. paraksta Komitejas lēmumus un citus dokumentus;

4.4.5. Komitejas priekšsēdētāja prombūtnes laikā viņu aizvieto priekšsēdētāja vietnieks.

4.5. Komitejas sekretāra pienākumi:

4.5.1. reģistrēt ienākošo un izejošo korespondenci;

4.5.2. protokolēt Komitejas sēdes;

4.5.3. veikt saziņu un korespondences apriti ar Komitejas locekļiem, iesniegumu iesniedzējiem, DU personālu un citām institūcijām;

4.5.4. informēt iesniegumu iesniedzējus par Komitejai iesniedzamajiem dokumentiem un prasībām Komitejas lēmumu saņemšanai;

4.5.5. izsniegt Komitejas lēmumus;

4.5.6. ievadīt un regulāri atjaunot ar Komitejas darbību saistītu informāciju DU mājaslapā.

4.6. Ja Komitejas loceklim ir interešu konflikts, viņš par to informē Komitejas locekļus, kā arī nepiedalās balsošanā un viedokļa izteikšanā par konkrēto pētījumu.

### 5. PIETEIKUMU IZSKATĪŠANA UN LĒMUMA PIEŅEMŠANA

5.1. Lai iegūtu Komitejas atzinumu, ne vēlāk kā 2 mēnešus pirms pētījuma uzsākšanas pētījuma veicējs iesniedz Komitejai pieteikumu un tā pielikumu. DU studējošie iesniedz Komitejai pieteikumu saskaņā ar Pielikumu Nr. 1., DU personāls iesniedz pieteikumu saskaņā ar Pielikumu Nr. 2. Iesniedzējs var atsaukt savu iesniegumu.

5.2. Komiteja pārbauda pētījuma ētikas apsvērumus saskaņā ar iesniegto informāciju par plānoto pētījumu. Komiteja var uzaicināt pieteikuma iesniedzēju uz pārrunām. Komiteja ir tiesīga pieprasīt papildu informāciju par pētījumu.

5.3. Komiteja veic darbu klātienes vai tiešsaistes sēdēs, nodrošinot konfidencialitāti un personas datu aizsardzības prasību ievērošanu atbilstoši Latvijas Republikas un DU normatīvajiem aktiem.

5.4. Komiteja ir lemttiesīga, ja sēdē piedalās vairāk nekā puse tās locekļu.

5.4. Komiteja pieņem lēmumu, atklāti balsojot ar vienkāršu balsu vairākumu. Ja ir vienāds balsu skaits, izšķirīgā ir priekšsēdētāja balss. Balsošana var būt aizklāta, ja to pieprasa kāds no Komitejas locekļiem.

5.5. Komiteja iepazīstas ar iesniegto pieteikumu, pieņem lēmumu un to rakstveidā paziņo iesniedzējam ne vēlāk kā 60 kalendāro dienu laikā no pieteikuma reģistrēšanas brīža.

5.6. Komiteja lēmumu noformē rakstiski un to paraksta priekšsēdētājs. Lēmums stājas spēkā tā parakstīšanas brīdī.

5.7. Komitejas lēmums ietver Protokola daļu un Lēmuma daļu. Pozitīvs Komitejas lēmums tiek izteikts kā *Piekrist pētījuma īstenošanai*. Negatīvs Komitejas lēmums tiek izteikts kā *Nepiekrist pētījuma īstenošanai*. Negatīva Komitejas lēmuma gadījumā Protokola daļā tiek norādīti attiecīgie iemesli.

5.8. Ja pētījuma veikšanas gaitā rodas būtiskas izmaiņas, par tām jāziņo Komitejai un pētījuma turpināšanai nepieciešams jauns Komitejas atzinums.

5.9. Ja Komiteja saņem ziņojumu par pētījuma veicēja neētisku rīcību pētījuma īstenošanas laikā, Komiteja var pieprasīt no pētījuma veicēja rakstveida skaidrojumu. Konstatējot pētniecības ētikas pārkāpumus, Komiteja var pārskatīt lēmumu par atļaujas piešķiršanu pētījuma veikšanai.

5.10. Komitejas sēdes tiek protokolētas. Sēžu protokolus glabā ne mazāk kā 5 gadus pēc pētījuma beigām.

### 6. NEIZPAUŠANAS PIENĀKUMS

Komitejas sēdes ir slēgtas. Komitejas locekļi un pieaicinātie eksperti ievēro klusēšanas pienākumu. Lēmuma pieņemšanā nepiedalās tie Komitejas locekļi, kuru pētījumu apspriež.

***Pielikums Nr. 1***

*DU Humanitāro un sociālo zinātņu*

*pētniecības ētikas komitejas nolikumam*

Pieteikuma paraugs pētījuma veicējiem (DU studējošajiem)

Daugavpils Universitātes

Humanitāro un sociālo zinātņu pētniecības ētikas komitejas

priekšsēdētājam/ai\_\_\_\_\_\_\_\_\_\_\_\_\_\_\_\_\_\_\_\_\_\_

[Studiju programmas nosaukums]

[studenta vārds, uzvārds]

[kontakttālrunis, e-pasts]

[Studenta apliecības Nr.]

**Pieteikums**

Lūdzu DU Humanitāro un sociālo zinātņu pētījumu ētikas komitejā izskatīt un sniegt atzinumu par mana *bakalaura/maģistra/promocijas* darba pētījuma “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”

(darba nosaukums)

īstenošanas procedūras atbilstību DU Humanitāro un sociālo zinātņu pētījumu ētikas komitejas nolikumam, vispārējiem humanitāro un sociālo zinātņu pētījumu ētikas pamatprincipiem un uz pētījumu attiecināmajiem Latvijas Republikā spēkā esošajiem likumdošanas nosacījumiem. Iesnieguma pielikumā pievienota papildu informācija par plānoto pētījumu.

Pieteikuma iesniedzēja paraksts\*: *\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_/\_* (vārds, uzvārds)

*Bakalaura/maģistra/promocijas* darba vadītāja paraksts: \_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_

 (vārds, uzvārds, amats, zinātniskais grāds)

Datums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Parakstot šo iesniegumu, iesniedzējs apliecina, ka:

1. pētījuma realizācijas gaitā tiks ievērota un nodrošināta pētījumā iesaistīto personu informēta piekrišana un brīvprātīga piedalīšanās;
2. savā darbībā ievēros datu drošības, pētījuma dalībnieku anonimitātes un informācijas konfidencialitātes principu.

Pielikumā jānorāda:

1. pētījuma mērķis;
2. pētījuma vieta/konteksts (piemēram, X skola/s, Y universitāte/s, Z pirmsskolas izglītības iestāde/s u.c.);
3. pētījuma populācijas un izlases/šu raksturojums (piemēram, populācija – DU bakalaura programmu studenti, izlase Nr. 1 – 1. studiju gada studējošie, izlase Nr. 2 – 2. studiju gada studējošie);
4. pētījumā izmantoto metožu un tehniskā aprīkojuma (ja nepieciešams) raksturojums (piemēram, datu vākšanas metode – daļēji strukturēta intervija, tehniskais aprīkojums – Zoom platforma ar ieraksta iespējām, datu analīzes metode – induktīvā tematiskā analīze);
5. pētījumā iespējamā riska pakāpes (zemas, vidējas, augstas) skaidrojums (piemēram, augsta riska pakāpe – nepilngadīgie ar garīgās attīstības traucējumiem, vidēja riska pakāpe – 1.–3. klašu skolēni, zema riska pakāpe – augstskolas akadēmiskais personāls);
6. pētījumā iespējamo ētikas problēmu un to risinājumu skaidrojums (piemēram, nepilngadīgu bērnu iesaistīšana pētījumā paredz rakstiskas atļaujas ieguvi no bērnu vecākiem vai likumīgiem pārstāvjiem);
7. informētas piekrišanas veidlapa pētījuma dalībniekiem (bez dalībnieku un pētnieka parakstiem);
8. datu uzglabāšana/iznīcināšana (neanonimizētie dati pēc pētījuma veikšanas tiks iznīcināti, anonimizētie dati tiks glabāti pētījuma veicēja arhīvā vai depozitēti DU serverī).

***Pielikums Nr. 2***

*DU Humanitāro un sociālo zinātņu*

*pētniecības ētikas komitejas nolikumam*

Pieteikuma paraugs pētījuma veicējiem (DU personālam)

Daugavpils Universitātes

Humanitāro un sociālo zinātņu pētniecības ētikas komitejas

priekšsēdētājam/ai\_\_\_\_\_\_\_\_\_\_\_\_\_\_\_\_\_\_\_\_\_\_

[Struktūrvienības nosaukums ]

[vārds, uzvārds]

[amats, zinātniskais grāds]

**Pieteikums**

Lūdzu DU Humanitāro un sociālo zinātņu pētījumu ētikas komitejā izskatīt un sniegt atzinumu par pētījuma “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”

 (nosaukums)

īstenošanas procedūras atbilstību DU Humanitāro un sociālo zinātņu pētījumu ētikas komitejas nolikumam, vispārējiem humanitāro un sociālo pētījumu ētikas pamatprincipiem un uz pētījumu attiecināmajiem Latvijas Republikā spēkā esošajiem likumdošanas nosacījumiem. Iesnieguma pielikumā pievienota papildu informācija par plānoto pētījumu.

Pieteikuma iesniedzēja paraksts\*: *\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_*

(vārds, uzvārds)

Datums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Parakstot šo iesniegumu, iesniedzējs (un tā līdzautori, ja tādi ir) apliecina, ka:

1. pētījuma realizācijas gaitā tiks ievērota un nodrošināta pētījumā iesaistīto personu informēta piekrišana un brīvprātīga piedalīšanās;
2. savā darbībā ievēros datu drošības, anonimitātes un konfidencialitātes principu.

Pielikumā jānorāda:

1. pētījuma mērķis;
2. pētījuma vieta/konteksts (piemēram, X skola/s, Y universitāte/s, Z pirmsskolas izglītības iestāde/s);
3. pētījuma populācijas un izlases/šu raksturojums (piemēram, populācija – DU bakalaura programmu studenti, izlase Nr. 1 – 1. studiju gada studējošie, izlase Nr. 2 – 2. studiju gada studējošie);
4. pētījumā izmantoto metožu un tehniskā aprīkojuma (ja nepieciešams) raksturojums (piemēram, datu vākšanas metode – daļēji strukturēta intervija, tehniskais aprīkojums – Zoom platforma ar ieraksta iespējām, datu analīzes metode – induktīvā tematiskā analīze);
5. pētījumā iespējamā riska pakāpes (zemas, vidējas, augstas) skaidrojums (piemēram, augsta riska pakāpe – nepilngadīgie pētāmie ar garīgās attīstības traucējumiem, vidēja riska pakāpe – 1.–3. klašu skolēni, zema riska pakāpe – augstskolas akadēmiskais personāls);
6. pētījumā iespējamo ētisko problēmu un to risinājuma skaidrojums (piemēram, nepilngadīgu bērnu iesaistīšana pētījumā paredz rakstiskas atļaujas ieguvi no bērnu vecākiem vai likumīgiem pārstāvjiem);
7. informētas piekrišanas veidlapa pētījuma dalībniekiem (bez dalībnieku un pētnieka parakstiem);
8. datu uzglabāšana/iznīcināšana (neanonimizētie dati pēc pētījuma veikšanas tiks iznīcināti, anonimizētie dati tiks glabāti pētījuma veicēja arhīvā vai DU pētniecības datu repozitorijā).

***Pielikums Nr. 3***

*DU Humanitāro un sociālo zinātņu*

*pētniecības ētikas komitejas nolikumam*

**Informētās piekrišanas veidlapas paraugs (studentiem)**

par dalību Daugavpils Universitātes \_\_\_\_\_\_\_\_\_\_\_\_\_\_\_\_\_\_\_\_\_fakultātes \_\_\_\_\_\_\_\_\_\_\_\_\_\_\_\_\_ studiju programmas studenta/es \_\_\_\_\_\_\_\_\_\_\_\_\_\_ (vārds, uzvārds) \_\_\_\_\_\_\_\_\_\_\_\_\_\_\_\_\_\_\_\_(bakalaura/maģistra/promocijas) darba **pētījumā “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”**

Lūdzu, veltiet laiku un iepazīstieties ar te minēto pētnieciskā darba būtību un tā gaitā paredzētajām darbībām.

**Pētījuma mērķis**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pētījuma norise**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pētījuma norises uzraudzība**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Risks**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Konfidencialitāte**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Brīvprātīga piedalīšanās**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Jautājumi vai bažas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Lūdzu, parakstiet šo piekrišanas veidlapu tikai tad, ja piekrītat dalībai šajā pētījumā un esat saņēmis izsmeļošas un apmierinošas atbildes uz visiem saviem jautājumiem!

Lūdzu, katrā ailē atzīmējiet „X”, tā apstiprinot, ka piekrītat dotajiem apgalvojumiem.

|  |  |  |
| --- | --- | --- |
| 1. | Esmu saņēmusi/is, izlasījusi/is un saprotu informāciju, kas sniegta informētās piekrišanas veidlapā par pētnieciskā darba mērķi, saturu un iespējamiem riskiem. Uz jautājumiem esmu saņēmusi/is izsmeļošas atbildes, un man ir izsniegta informācijas kopija.  |  |
| 2. | Esmu saņēmusi/is un iepazinusies/nies ar informāciju par manu personas datu apstrādes tiesisko pamatu, mērķi, apjomu, glabāšanas ilgumu un iznīcināšanu, kā arī esošo un iespējamiem personas datu saņēmējiem.  |  |
| 3. | Esmu informēta/s, ka jebkura mani identificējoša informācija būs konfidenciāla un manu personas datu apstrāde tiks veikta atbilstoši spēkā esošo normatīvo aktu prasībām.  |  |
| 4. | Piekrītu pētnieciskā darba rezultātā iegūto personas datu apstrādei un uzglabāšanai, kas nepieciešama Pētījuma mērķa sasniegšanai. |  |
| 5. | Esmu informēta/s, ka man ir tiesības jebkurā brīdī labot, papildināt vai pārtraukt manu personas datu apstrādi vai jautāt par savu personas datu iznīcināšanu, kā arī man ir tiesības iegūt visu informāciju, kas ir savākta par maniem personas datiem.  |  |
| 6. | Apliecinu, ka brīvprātīgi piekrītu dalībai pētnieciskajā darbā, un apzinos, ka jebkurā brīdī, nesniedzot paskaidrojumu, varu atcelt šo piekrišanu. |  |
| 7. | Apliecinu, ka brīvprātīgi piekrītu ļaut ierakstīt audio formātā individuālo interviju, audio materiāls tiks izmantots tikai pētnieciskos nolūkos (tekstu pielāgo pēc vajadzīgas saskaņā ar pielietoto datu vākšanas metodi). |  |

Ar savu parakstu apliecinu, ka esmu iepazinies/usies ar šī dokumenta saturu un piekrītu dalībai pētījumā:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pētījuma dalībnieka vārds/uzvārds, paraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pētnieka vārds/uzvārds, paraksts)

Datums:\_\_\_\_\_\_\_\_\_\_\_\_\_\_\_\_\_\_\_\_\_\_\_

**Informētās piekrišanas veidlapas paraugs (personālam)**

par dalību Daugavpils Universitātes \_\_\_\_\_\_\_\_\_\_\_\_\_\_\_\_\_\_\_\_\_fakultātes/institūta \_\_\_\_\_\_\_\_\_\_ (zinātniskais grāds) \_\_\_\_\_\_\_\_\_\_\_\_\_\_\_\_\_ (amats) \_\_\_\_\_\_\_\_\_\_\_\_\_\_ (vārds, uzvārds) **pētījumā “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”**

Lūdzu, veltiet laiku un iepazīstieties ar te minēto pētnieciskā darba būtību un tā gaitā paredzētajām darbībām.

**Pētījuma mērķis**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pētījuma norise**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pētījuma norises uzraudzība**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Risks**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Konfidencialitāte**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Brīvprātīga piedalīšanās**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Jautājumi vai bažas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Lūdzu, parakstiet šo piekrišanas veidlapu tikai tad, ja piekrītat dalībai šajā pētījumā un esat saņēmis izsmeļošas un apmierinošas atbildes uz visiem saviem jautājumiem!

Lūdzu, katrā ailē atzīmējiet „X”, tā apstiprinot, ka piekrītat dotajiem apgalvojumiem.

|  |  |  |
| --- | --- | --- |
| 1. | Esmu saņēmis/usi, izlasījis/usi un saprotu informāciju, kas sniegta informētās piekrišanas veidlapā par pētnieciskā darba mērķi, saturu un iespējamiem riskiem. Uz jautājumiem esmu saņēmis/usi izsmeļošas atbildes, un man ir izsniegta informācijas kopija.  |  |
| 2. | Esmu saņēmis/usi un iepazinies/usies ar informāciju par manu personas datu apstrādes tiesisko pamatu, mērķi, apjomu, glabāšanas ilgumu un iznīcināšanu, kā arī esošo un iespējamiem personas datu saņēmējiem.  |  |
| 3. | Esmu informēts/a, ka jebkura mani identificējoša informācija būs konfidenciāla un manu personas datu apstrāde tiks veikta atbilstoši spēkā esošo normatīvo aktu prasībām.  |  |
| 4. | Piekrītu pētnieciskā darba rezultātā iegūto personas datu apstrādei un uzglabāšanai, kas nepieciešama Pētījuma mērķa sasniegšanai. |  |
| 5. | Esmu informēts/a, ka man ir tiesības jebkurā brīdī labot, papildināt vai pārtraukt manu personas datu apstrādi vai jautāt par savu personas datu iznīcināšanu, kā arī man ir tiesības iegūt visu informāciju, kas ir savākta par maniem personas datiem.  |  |
| 6. | Apliecinu, ka brīvprātīgi piekrītu dalībai pētnieciskajā darbā, un apzinos, ka jebkurā brīdī, nesniedzot paskaidrojumu, varu atcelt šo piekrišanu. |  |
| 7. | Apliecinu, ka brīvprātīgi piekrītu ļaut ierakstīt audio formātā individuālo interviju, audio materiāls tiks izmantots tikai pētnieciskos nolūkos (tekstu pielāgo pēc vajadzīgas saskaņā ar pielietoto datu vākšanas metodi). |  |

Ar savu parakstu apliecinu, ka esmu iepazinies/usies ar šī dokumenta saturu un piekrītu dalībai pētījumā:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pētījuma dalībnieka vārds/uzvārds, paraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pētnieka vārds/uzvārds, paraksts)

Datums:\_\_\_\_\_\_\_\_\_\_\_\_\_\_\_\_\_\_\_\_\_\_\_